**Mesto Žilina**

odbor sociálny a bytový

Námestie obetí komunizmu 1

**Zápisnica**

z pracovného stretnutia pracovnej skupiny ,,Osoby so zdravotným postihnutím“ konaného dňa 27.06.2018 o 11.00 hod. na Mestskom úrade v Žiline

**Prítomní**: podľa prezenčnej listiny

**Program:**

1. Otvorenie
2. Komunitný plán sociálnych služieb mesta Žilina – analýza stavu, SWOT, určenie cieľov a priorít pre danú cieľovú skupinu
3. Diskusia
4. Záver

**K bodu č. 1**

Pracovné stretnutie otvorila koordinátorka Mgr. Katarína Praženicová, zamestnanec OSaB, MsÚ v Žiline, tel. kontakt 041/70 63 404; katarina.prazenicova@zilina.sk., ktorá privítala prítomných a vysvetlila im dôvod a účel pracovného stretnutia. Stručne zrekapitulovala podnety z predchádzajúceho stretnutia.

**K bodu č. 2 a č. 3**

Pracovná skupina poukázala na nutnosť:

* podporiť zabezpečenie indukčnej slučky pre sluchovo znevýhodnených obyvateľov v mnohých inštitúciách,
* využívania symbolov alebo značiek zdravotne znevýhodnených, ktoré znázorňujú postihnutie obyvateľov,
* zvyšovania počtu dobrovoľníkov a ich súčasná motivácia k dobrovoľníctvu,
* podporovať debariérizáciu – vyhradenie priestoru pre telesne znevýhodnených vo viacerých inštitúciách a podujatiach,
* diskriminácia obyvateľov so ŤZP pri uplatnení do zamestnania,
* zabezpečiť opatrovateľky, ktoré by vykonávali odľahčovaciu sociálnu službu a vyčleniť miesta/lôžka v zariadení pre seniorov určené len na odľahčovaciu službu,

Na základe uvedených podnetov si pracovná skupina stanovila predbežné ciele:

1. Podpora a zvyšovanie počtu pracovníkov so ŤZP

2. Spolupráca všetkých organizácií v debariérizácii mnohých miest

3. Podporiť právo na nezávislý život a sebaurčenie osôb s  ŤZP, princíp deinštitucionalizácie a zmocňovania osôb ŤZP za účelom zlepšovania ich sociálnej integrácie, inklúzie a kvality života v súlade s najnovším ľudskoprávnym prístupom k zdravotnému postihnutiu.

Pracovná skupina sa v závere stretnutia dohodla na doplnení podnetov k vypracovaniu KPSS mesta Žilina na roky 2019-2023 a vypracovaniu SWOT analýzy v priebehu 27. týždňa.

**K bodu č. 4**

Pracovné stretnutie ukončila a prítomným za účasť poďakovala Mgr. Katarína Praženicová. Na pracovnom stretnutí bol dohodnutý termín ďalšieho stretnutia, ktoré sa stanovilo predbežne v  polovici augusta 2018 na Mestskom úrade v Žiline. Pozvánka bude v časovom predstihu zaslaná. Stretnutie je verejné.

V Žiline dňa 27.06.2018

Zapísala: Mgr. Martina Hanuljaková, Mgr. Katarína Praženicová v. r.

Overil : Anna Dugovičová v. r.